Tá tú keypir akkumulator skalt tú hugsa um hvat tín tørvur er. Vit hava vanligar akkumulatorar við syru, har tú kanst velja ímillum startakkumulatorar og nýtsluakkumulatorar. Teir til start geva ein eyka sterkan streym í stutta tíð, meðan teir til nýtslu tola betri at verða troyttir javnan í eina langa tíð. Akkumulatorar okkara við syru eru frá Banner, eitt dygdargott og gamalt produkt úr Eysturríki og vit kunnu við 20 ára royndum bara siga alt tað besta um hetta merki. Vit hava eisini akkumulatorar uttan syru. Hesir eru nakað dýrari enn teir við syru, men afturfyri tola teir sera væl at verða hart koyrdir, samstundis sum teir hava ein góðan startstreym. Teir nýtast ikki at standa í akkumulatorkassa, tí einki gass og eingin syra kemur frá teimum. Vit hava teir í nógvum ymiskum støddum líka frá 7 Ah upp til 200 Ah.